Ribe Stifts Adresseaviser, 1814-02-04
2den Art. Da Hs. Maj. Kongen af Sverrig har tilkiendegivet, at det er Hans uforanderlige Beslutning, ikke at adskille Sin Jnteresse fra Sine Allieredes, og da Hans Maj. Kongen af Danmark ønsker, til Sine Undersaatters Fordeel, at give Freden al muelig Udstrækning, og Han, paa Hs. K. H. Kronprindsen af Sverrigs Begiering, har af de Preussiske og Russiske Hoffer modtaget officielle Forsikkringer om deres Beredvillighed til paa nye at giennoprette med Hoffet i Kiøbenhavn de forrige fredelige og venskabelige Forhold, saadanne som de vare før Brudet; saa lover og forpligter Han Sig herved paa den formeligste og meest forbindende Maade til intet at forsømme af hvad fra Hans Side kan føre til en hastig Fredslutning mellem Ham- og H. M. Keiseren over alle Russer og H. M. Kongen, af Preussen. H. M. Kongen af Sverrig lover at anvende Sine bona officia hos Sine Allierede, for at dette gavnlige Værk kan snarest mueligt fuldbyrdes. 3die Art. Hs. Maj. Kongen af Danmark, for at give en tydelig Prøve paa at det er Hans Ønske, igien at tilveiebringe den nøieste Forbindelse med Hs. Maj. Kongen af Sverrigs høie Allierede, og i den faste Overbeviisning, fra deres Side at finde samme Attraae til hurtigen at bringe Freden istand, saadan som den var for Brudet, lover at tiltræde formeligen og virksom den fælleds Sag mod Hs. Majestæt de Franskes Keiser, at erklære denne Monark Krig og til den Hensigt forene et bestemt Antal danske Tropper med den forenede NordTydske Armee under Hs. K. H. Kronprindsen af Sverrigs befaling. - Alt paa den Maade og ifølge de Bestemmelser, som nøiere ere fastsatte i den Fredstractat, der i Dag er underskreven mellem Hs. Maj. Kongen af Danmark og Hs. Maj. Kongen af de forenede Riger Storbrittanien og Jrland. 4de Art. Hs. Majestæt Kongen af Danmark frasiger Sig, saavel for Sig Selv som for Sine Efterfølgere til Tronen og Kongeriget Danmark, uigienkaldeligen og for bestandig, til Fordeel for Hs. M. Kongen af Sverrig og Hans Efterfølgere til Tronen og Kongeriget Sverrig, alle Sine Rettigheder og Adkomster til Kongeriget Norge, nemlig til de her opregnede Bispedømmer og Stifter, Christiansand, Bergen, Aggershuus og Trondhiem med Nordlandene og Finmarken lige til Grændsen, af det Russiske Rige. - Disse bispedømmer, Stifter og Provindser, der udgjør hele Kongeriget Norge tilligemed alle Jndvaanere, Byer, Havne, Fæstninger, Landsbyer og Øer paa alle Kyster af dette Kongerige, saavelsom de tilhørende Besiddelser - Grønland, Færøerne og Jsland ikke deri indbegrebne. - Ligesom alle Forrettigheder, Rettigheder og Fordeele, skulle for Fremtiden, tilhøre med fuld Eiendomsret og Souverainitet Hs. M. Kongen af Sverrig, og danne et med det Svenske forenet Kongerrige. – Til den Ende lover og forpligter Hs. Maj. Kongen af Danmark Sig paa den høitideligste og meest forbindende Maade, saavel for Sig, som for Sine Efterfølgere og for hele Kongeriget Danmark, til aldrig at gjøre nogen directe eller indirecte Fordring paa Kongeriget Norge eller paa nogen af dets bispedømmer, Stifter, Øer og Landstrækninger, hvis Jndbyggere alle ere ved og i Kraft af nærværende Afstaaelse, løste fra den Hyldings= og Troskabs=Eed, som de have svoret Kongen og Danmarks Krone.